|

52011PC0006

Proposal for a DEĊIŻJONI TAL-KUNSILL dwar il-linji gwida għall-politiki tal-Istati Membri dwar l-impjiegi  /* KUMM/2011/0006 finali - CNS 2010/0007 */

	[pic] | IL-KUMMISSJONI EWROPEA |Brussel 12.1.2011KUMM(2011) 6 finali2011/0007 (CNS)Proposal for aDEĊIŻJONI TAL-KUNSILLdwar il-linji gwida għall-politiki tal-Istati Membri dwar l-impjiegiMEMORANDUM TA’ SPJEGAZZJONI1. KUNTEST TAL-PROPOSTAFis-26 ta' Marzu 2010, il-Kunsill Ewropew qabel mal-proposta tal-Kummissjoni Ewropea biex tniedi strateġija ġdida għall-impjiegi u t-tkabbir, Ewropa 2020[1], ibbażata fuq koordinazzjoni mtejba ta’ politiki ekonomiċi, li se jiffukaw fuq oqsma ewlenin fejn hija meħtieġa azzjoni biex jissaħħaħ il-potenzjal tal-Ewropa għat-tkabbir u l-kompetittività sostenibbli. B'dan il-għan, il-Kunsill Ewropew qabel li jistabbilixxi miri ewlenin tal-UE, li huma objettivi kondiviżi li jmexxu l-azzjoni tal-Istati Membri u tal-Unjoni.It-Trattat dwar il-Funzjonament tal-UE jistipula li l-Istati Membri għandhom iqisu l-politiki ekonomiċi tagħhom u l-promozzjoni tal-impjiegi bħala kwistjonijiet ta' interess komuni u jikkoordinawhom fi ħdan il-Kunsill. F'żewġ artikoli distinti, huwa stipulat li l-Kunsill għandu jadotta linji gwida ġenerali ta' politika ekonomika (l-Artikolu 121) u linji gwida dwar l-impjiegi (l-Artikolu 148), bl-ispeċifikazzjoni li din tal-aħħar għandha tkun konsistenti ma’ ta qabilha. B'din il-bażi legali, il-linji gwida għall-impjiegi u l-politiki ekonomiċi huma ppreżentati bħala żewġ strumenti legali separati — li madanakollu huma interkonnessi b'mod intrinsiku:-  Rakkomandazzjoni tal-Kunsill dwar linji gwida ġenerali għall-politiki ekonomiċi tal-Istati Membri u tal-Unjoni — l-Ewwel Parti tal-Linji Gwida Integrati tal-Ewropa 2020;-  Deċiżjoni tal-Kunsill dwar linji gwida għall-politiki tal-impjiegi tal-Istati Membri — it-Tieni Parti tal-Linji Gwida Integrati tal-Ewropa 2020.Dawn il-linji gwida implimentati mill-istrumenti legali msemmija hawn fuq flimkien jiffurmaw il-linji gwida integrati għall-implimentazzjoni tal-istrateġija Ewropa 2020. Il-linji gwida dwar l-impjiegi ġew adottati fil-21 ta' Ottubru 2010, u kif stipulat fl-adozzjoni, id-deċiżjoni għandha tibqa’ stabbli sal-2014 sabiex tiżgura fowkus fuq l-implimentazzjoni.L-objettivi u l-prijoritajiet ġenerali li ġew espressi fil-linji gwida għall-politiki tal-impjiegi jibqgħu validi. Bis-saħħa tal-Artikolu 148(2), il-validità tagħhom għall-2011 teħtieġ li tiġi kkonfermata b'deċiżjoni tal-Kunsill, wara konsultazzjoni tal-Parlament Ewropew, tal-Kumitat Ekonomiku u Soċjali Ewropew, tal-Kumitat tar-Reġjuni u tal-Kumitat tal-Impjiegi.2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTmhux applikabbli3. ELEMENTI LEGALI TAL-PROPOSTAĠU L 308, 24.11.2010, p. 462011/0007 (CNS)Proposta għalDEĊIŻJONI TAL-KUNSILLdwar il-linji gwida għall-politiki tal-Istati Membri dwar l-impjiegiIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 148(2) tiegħu,Wara li kkunsidra l-proposta mill-Kummissjoni Ewropoea,Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat għall-Impjiegi,Wara li kkunsidra l-opinjoni tal-Kumitat Ekonomiku u Soċjali Ewropew[3],Wara li kkunsidra l-opinjoni tal-Kumitat tar-Reġjuni[4]Billi:(1) It-Trattat dwar il-Funzjonament tal-Unjoni Ewropea (TFUE) jistipula fl-Artikolu 145 li l-Istati Membri u l-Unjoni għandhom jaħdmu flimkien biex jiżviluppaw strateġija kkoordinata għall-impjiegi u b’mod partikolari għall-promozzjoni ta' forza ta' xogħol b’ħiliet, imħarrġa u li tadatta kif ukoll swieq ta' xogħol li jirreaġixxu għat-tibdil ekonomiku bil-għan li jiksbu l-objettivi definiti fl-Artikolu 3 tat-Trattat dwar l-Unjoni Ewropea (TUE). .(2) L-“Istrateġija Ewropa 2020” proposta mill-Kummissjoni tippermetti lill-Unjoni li ddawwar l-ekonomija tagħha lejn tkabbir intelliġenti, sostenibbli u inklusiv, akkumpanjat minn impjiegi ta’ livell għoli, produttività u koeżjoni soċjali. Ħames miri ewlenin, elenkati taħt il-linji gwida rilevanti, jikkostitwixxu objettivi kondiviżi li jiggwidaw l-azzjoni tal-Istati Membri, u jikkunsidraw il-pożizzjonijiet inizjali relattivi tagħhom u ċ-ċirkostanzi nazzjonali, kif ukoll il-pożizzjonijiet u ċ-ċirkustanzi tal-Unjoni. L-Istrateġija Ewropea dwar ix-Xogħol għandha r-rwol ewlieni fl-implimentazzjoni tal-objettivi tax-xogħol u tas-suq tax-xogħol tal-istrateġija l-ġdida.(3) Dawn il-linji gwida integrati huma f’konformità mal-konklużjonijiet tal-Kunsill Ewropew. Huma jagħtu gwida preċiża lill-Istati Membri fid-definizzjoni tal-Programmi Nazzjonali ta' Riforma tagħhom u fl-implimentazzjoni tar-riformi, waqt li jirriflettu l-interdipendenza u b’mod konformi mal-Patt ta' Stabbiltà u Tkabbir. Il-linji gwida dwar l-impjiegi għandhom jiffurmaw il-bażi għal kwalunkwe rakkomandazzjoni speċifika għall-pajjiż li l-Kunsill jista’ jindirizza lill-Istati Membri skont l-Artikolu 148(4) tat-TFUE, b’mod parallel mar-rakkomandazzjonijiet speċifiċi għall-pajjiż indirizzati lill-Istati Membri skont l-Artikolu 121(2) tat-Trattat. Il-linji gwida dwar l-impjiegi għandhom ukoll jifformaw il-bażi għall-istabbiliment tar-Rapport Konġunt dwar l-Impjiegi li jintbagħat kull sena mill-Kunsill u l-Kummissjoni Ewropea lill-Kunsill Ewropew.(4) L-eżami tal-abbozz tal-Programmi Nazzjonali ta' Riforma tal-Istati Membri li jinsab fl-abbozz tar-Rapport Konġunt dwar l-Impjiegi juri li l-Istati Membri għandhom ikomplu jagħmlu kull sforz biex jindirizzaw l-oqsma ta' prijorità li huma: tkabbir fil-parteċipazzjoni tas-suq tax-xogħol u tnaqqis fil-qagħad strutturali, żvilupp ta' forza tax-xogħol b'ħiliet li twieġeb għall-ħtiġijiet tas-suq tax-xogħol u tippromwovi l-kwalità tal-impjiegi u tagħlim tul il-ħajja, ittejjeb il-prestazzjoni tal-edukazzjoni u s-sistemi ta’ taħriġ fil-livelli kollha u żżid il-parteċipazzjoni fl-edukazzjoni terzjarja, tippromwovi l-inklużjoni soċjali u tikkumbatti l-faqar.(5) Il-Linji Gwida tal-Impjiegi adottati fl-2010 għandhom jibqgħu stabbli sal-2014 sabiex jiżguraw fowkus fuq l-implimentazzjoni. Fis-snin intermedjarji sal-aħħar tal-2014 l-aġġornament tagħhom għandu jibqa’ strettament limitat.(6) L-Istati Membri għandhom jesploraw l-użu tal-Fond Soċjali Ewropew meta jiġu biex jimplimentaw il-Linji Gwida tal-Impjiegi,ADOTTA DIN ID-DEĊIŻJONI:Artikolu 1Il-linji gwida għall-politiki tal-impjiegi tal-Istati Membri kif stabbiliti fl-Anness tad-Deċiżjoni tal-Kunsill tal-21 ta’ Ottubru 2010 dwar il-linji gwida għall-politiki tal-impjiegi tal-Istati Membri[5] huma miżmuma għall-2011 u għandhom jiġu kkunsidrati mill-Istati Membri fil-politiki tagħhom dwar l-impjiegi .Artikolu 2Din id-Deċiżjoni hija indirizzata lill-Istati Membri.Magħmul fi […],Għall-KunsillIl-President [1] COM(2010) 2020, 3.3.2010.[2] ĠU C , , p. .[3] ĠU C , , p. .[4] ĠU C , , p. .[5] Id-Deċiżjoni tal-Kunsill 2010/707/UE tal-21 ta’ Ottubru 2010 dwar il-linji gwida għall-politika tal-Istati Membri dwar l-impjiegi (ĠU L 308, 24.11.2010, p. 46


               IL-KUMMISSJONI EWROPEA
            Brussell, 23.11.2015
            COM(2015) 805 final
            2015/0271(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, dwar ir-rwoli u l-kompiti tal-Eurocontrol u dwar is-servizzi ċentralizzati

               MEMORANDUM TA’ SPJEGAZZJONI

               1.KUNTEST TAL-PROPOSTA

               1.1.Ir-raġunijiet għall-proposta u l-għanijiet tagħha

               Ġenerali

               Din il-proposta tikkonċerna l-pożizzjoni li trid tieħu l-Kummissjoni Permanenti tal-Eurocontrol dwar id-definizzjoni tar-rwoli u tal-kompiti tal-Eurocontrol minn naħa, u l-attività fil-qasam tas-Servizzi Ċentralizzati min-naħa l-oħra. Fit-8 u fid-9 ta' Diċembru din il-Kummissjoni mistennija tiltaqa' biex tindirizza dawn iż-żewġ punti.

               Dan il-kuntest juri fejn waslet l-attività tal-Eurocontrol, li xi drabi tirfes l-attività tal-Unjoni, fl-oqsma koperti mil-leġiżlazzjoni tal-Unjoni.

               Matul l-aħħar għaxar snin saru sforzi biex jiġi evitat dan it-trikkib u biex jinkisbu l-aħjar riżultati possibbli fid-dawl tar-riżorsi disponibbli fuq iż-żewġ naħat. Minħabba f'hekk il-Eurocontrol twettaq kompiti skont il-leġiżlazzjoni tal-Ajru Uniku Ewropew (SES). L-organizzazzjoni ġiet inkarigata bi tliet kompiti/rwoli ewlenin:

               (1)Li tipprovdi appoġġ tekniku lill-Kummissjoni u lill-Aġenzija Ewropea tas-Sikurezza tal-Avjazzjoni (EASA) biex tgħinhom fl-azzjonijiet regolatorji tagħhom, fir-rigward tal-azzjoni regolatorja tagħhom, f’konformità mal-Ftehim ta’ Livell Għoli bejn l-UE u l-Eurocontrol tad-29 ta’ Ottubru 2012.

               (2)Li taġixxi bħala l-Korp ta’ Analiżi tal-Prestazzjoni biex tgħin lill-Kummissjoni fl-iżvilupp u fl-implimentazzjoni tal-iskema ta’ prestazzjoni (deżinjazzjoni mill-Kummissjoni sa tmiem l-2016).

               (3)Li taġixxi bħala l-Maniġer tan-Netwerk għall-funzjonijiet tan-Netwerk tal-Ġestjoni tat-Traffiku tal-Ajru (ATM) (deżinjazzjoni mill-Kummissjoni sa tmiem l-2019).

               Barra minn hekk, il-Eurocontrol hija membru fundatur flimkien mal-Unjoni fl-Impriża Konġunta tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR) (sa mill-2007).

               Il-Ftehim ta’ Livell Għoli (HLA) tal-2012 jirrikonoxxi l-kontribut li kull organizzazzjoni tista’ tagħmel għall-ATM Ewropea. Jafferma mill-ġdid ir-rwoli rispettivi tal-Unjoni bħala regolatur pan-Ewropew uniku u tal-Eurocontrol fl-appoġġ tekniku biex jintlaħqu l-għanijiet tal-politika tal-SES.

               Il-punti msemmija hawn fuq iridu jitqiesu fil-kuntest tal-qafas li jirregola b’mod ġenerali r-rwoli u l-kompiti tal-organizzazzjoni, li huwa l-ewwel punt li trid tittratta l-Kummissjoni Permanenti fil-laqgħa msemmija hawn fuq.

               Bħalissa fil-prinċipju, l-operat tal-Eurocontrol huwa rregolat mill-Konvenzjoni Internazzjonali dwar il-kooperazzjoni għas-sigurtà tan-navigazzjoni bl-ajru, kif emendata mill-Protokoll iffirmat fi Brussell fit-12 ta’ Frar 1981 (“il-Konvenzjoni Emendata”). Madankollu fis-27 ta’ Ġunju 1997, il-partijiet kontraenti ffirmaw Protokoll li Jikkonsolida bil-ħsieb li, fost l-oħrajn, jemendaw id-definizzjoni tal-kompiti tal-organizzazzjoni. Il-Konvenzjoni, kif emendata b'dak il-Protokoll, ġeneralment tissejjaħ “il-Konvenzjoni riveduta”. Madankollu l-Protokoll li Jikkonsolida għadu ma daħalx fis-seħħ.

               Fid-9 ta’ Diċembru 1997, il-Kummissjoni Permanenti tal-Eurocontrol adottat id-Deċiżjoni Nru 71 dwar l-implimentazzjoni bikrija tal-Artikolu 2(1) tal-Konvenzjoni riveduta, biex tiddefinixxi l-kompiti li għandha twettaq l-organizzazzjoni.

               L-attivitajiet tal-Grupp ta' Studju tal-Eurocontrol dwar ir-riforma tal-organizzazzjoni jestendu, fost l-oħrajn, għal dan l-aspett. Matul is-sitt laqgħa tiegħu, li saret fid-19 ta’ Ottubru 2015, dan il-Grupp ta’ Studju inkariga lill-Aġenzija tal-Eurocontrol biex tħejji Att tal-Kummissjoni Permanenti li jiddefinixxi l-funzjonijiet, il-kompiti u r-rwoli futuri tal-organizzazzjoni, biex jiġi ppreżentat u adottat fil-laqgħa li jmiss tal-Kummissjoni Permanenti fit-8 u fid-9 ta’ Diċembru 2015.

               Dik id-deċiżjoni tal-Kummissjoni Permanenti se jkollha effetti legali. Skont il-qafas istituzzjonali applikabbli tal-organizzazzjoni, stabbilit fil-Konvenzjoni Emendata, il-Kummissjoni Permanenti hija responsabbli biex "tifformula l-politika ġenerali tal-Organizzazzjoni".

               Min-naħa l-oħra, id-definizzjoni tar-rwoli u tal-kompiti se tirregola l-azzjoni futura tal-Eurocontrol u, bl-istess mod, se tirrifletti neċessarjament dik li l-organizzazzjoni tqis bħala l-attività leġittima. Din se torbot lill-membri kollha tal-Eurocontrol, inklużi lill-Istati Membri tal-Unjoni.

               F’dan ir-rigward, għandu jiġi osservat li d-deċiżjoni tal-Kummissjoni Permanenti jista’ jkollha konsegwenzi fuq l-applikazzjoni tal-liġi tal-UE u, b’mod partikolari, fuq l-integrità tal-kompetenzi tal-UE, billi l-leġiżlazzjoni tal-Unjoni tkopri oqsma importanti li fihom hija attiva l-Eurocontrol. F’xi każijiet, ir-rwol u l-attività tal-Eurocontrol jiddependu fuq id-deċiżjonijiet li jridu jittieħdu fil-livell tal-Unjoni (ara hawn fuq). Għaldaqstant huwa importanti li jiġi żgurat li d-definizzjoni tar-rwoli u tal-kompiti tal-Eurocontrol ma tkunx f’kunflitt mal-liġi tal-UE, b’mod partikolari mal-kompetenzi tal-UE, u li din ma tippreġudikax azzjoni futura tal-UE.

               It-tieni punt li jrid jiġi ttrattat fil-laqgħa tal-Kummissjoni Permanenti msemmija hawn fuq jirrigwarda l-attività tal-Eurocontrol dwar is-Servizzi Ċentralizzati. B’mod aktar preċiż, huwa mistenni li tiġi adottata deċiżjoni dwar il-finanzjament ta’ ċerti servizzi ċentralizzati. Il-kwistjoni tas-servizzi ċentralizzati għandha titqies fil-kuntest tal-attività tal-Unjoni fil-qasam tal-proġett tar-Riċerka dwar l-ATM tal-Ajru Uniku Ewropew (SESAR) u l-funzjonijiet tal-ġestjoni tan-netwerk kif stabbilit fir-Regolament (UE) 677/2011. F’dan ir-rigward, huwa importanti li jiġi enfasizzat li l-għoti ta’ dawn is-Servizzi Ċentralizzati jimplika d-disponibbiltà tal-infrastruttura tal-ATM meħtieġa fis-siti ċentrali, reġjonali u lokali, kif xieraq. L-użu ta’ dik l-infrastruttura jiddependi fuq id-deċiżjonijiet li jridu jittieħdu fil-livell tal-Unjoni fil-kuntest tas-SESAR, b’mod partikolari f’dak li għandu x’jaqsam mas-sistemi ta’ komunikazzjoni mill-ajru sal-art u mill-art sal-art. Dawn id-deċiżjonijiet se jkunu r-riżultat ta' analiżi dettaljata tal-kostijiet u tal-benefiċċji, il-governanza, l-investiment, is-sigurtà u d-difiża, u l-identifikazzjoni tal-valur miżjud li joriġina mill-forniment ċentralizzat ta’ tali servizzi, inklużi dawk is-servizzi li diġà huma fis-seħħ fuq skala limitata. Barra minn hekk, il-forniment ta’ Servizzi Ċentralizzati jistgħu jirrikjedu deċiżjonijiet fil-livell tal-Unjoni dwar x’għandu jkun ir-rwol tal-Maniġer tan-Netwerk biex jaġixxi bħala fornitur ta’ dawn is-Servizzi Ċentralizzati. F'ċirkostanzi bħal dawn, ikun prematur li f'dan l-istadju l-Eurocontrol tieħu deċiżjoni dwar il-finanzjament ta’ ċerti Servizzi Ċentralizzati, u din id-deċiżjoni tista' tippreġudika attivitajiet futuri mmexxija mill-Eurocontrol b’tali mod li tista' tagħmel ħsara lill-attività tal-Unjoni f’dan il-qasam, b’mod partikolari fir-rigward tas-SESAR. Għadaqstant jeħtieġ li jintalab posponiment ta’ dik id-deċiżjoni billi l-Unjoni bħalissa ma għandhiex biżżejjed informazzjoni biex tevalwa s-sitwazzjoni. .

               Il-korpi tal-Eurocontrol ma jaċċettawx il-parteċipazzjoni tal-Unjoni fil-Kummissjoni Permanenti, filwaqt li l-pajjiżi membri, inklużi l-Istati Membri kollha tal-UE huma aċċettati. Għaldaqstant, il-pożizzjoni stabbilita f’din il-proposta hi maħsuba biex tiġi appoġġjata mill-Istati Membri, meta jaġixxu fil-Kummissjoni Permanenti.

               Permezz tal-Artikolu 4(3) tat-TUE, l-Istati Membri huma obbligati wkoll, bħalma huma l-istituzzjonijiet tal-Unjoni, li jiddefendu l-istess pożizzjoni fil-Kunsill Proviżorju tal-Eurocontrol, il-korp preparatorju kompetenti.

               L-isfond rigward ir-rwoli u l-kompiti tal-Eurocontrol

               Fl-2013, il-Eurocontrol nediet dibattitu dwar ir-riforma tal-organizzazzjoni tagħha. Fl-4 ta’ Diċembru 2013, il-Kummissjoni Permanenti tal-Eurocontrol waqqfet Grupp ta’ Studju intern biex jinvestiga liema punti jridu jiġu emendati fil-Konvenzjoni tal-Eurocontrol sabiex din tiġi adattata għat-tibdil fix-xenarju tal-ġestjoni tat-traffiku tal-ajru fl-Ewropa.

               Id-diskussjonijiet baqgħu għaddejjin fl-aħħar sentejn. Matul l-aktar laqgħa reċenti tal-Grupp ta' Studju tal-Eurocontrol, li saret fid-19 ta' Ottubru 2015, il-president tal-Grupp ikkonkluda li l-Aġenzija Eurocontrol għandha tħejji proposta dwar is-servizzi, ir-rwoli u l-kompiti tal-Eurocontrol, kif deskritt fil-kapitolu 4 ta' dokument propost minn xi Stati Membri tal-Eurocontrol (Eurocontrol Study Group of Alternates discussion paper CN-SG-6-2015-2: "Future role and tasks of the Organisation") u li dwaru l-president qies li kien hemm livell raġonevoli ta' kunsens fil-Grupp ta' Studju.

               Waqt l-44 laqgħa tal-Kunsill Proviżorju (PC44) fid-9 ta' Diċembru 2015 hu ppjanat li jiġi adottat Att tal-Kummissjoni Permanenti dwar ir-rwoli u l-kompiti tal-organizzazzjoni. Dan l-Att se jispeċifika d-Deċiżjoni Nru 71 eżistenti tad-9 ta’ Diċembru 1997 dwar l-implimentazzjoni bikrija tal-Artikolu 2.1 tal-Konvenzjoni riveduta.

               L-isfond rigward l-iżvilupp ta’ Servizzi tal-ATM Ċentralizzati

               Il-ħidma tal-Aġenzija Eurocontrol fejn jidħlu s-Servizzi Ċentralizzati mxiet 'il quddiem ferm minn kemm ilha li twaqqfet lejn tmiem l-2012. L-Aġenzija Eurocontrol ġiet awtorizzata mill-Kummissjoni Permanenti tagħha fi Frar 2014 biex tagħti bidu għal approċċ gradwali għall-valutazzjoni u għad-dimostrazzjoni tal-fattibbiltà operattiva, teknika u finanzjarja ta’ dawn is-Servizzi Ċentralizzati potenzjali, filwaqt li tirrikonoxxi l-livelli differenti ta’ maturità bejn dawn is-servizzi. Minn dak iż-żmien, l-Aġenzija Eurocontrol organizzat sensiela ta’ sessjonijiet ta’ ħidma, u żviluppat Kunċetti tal-Operazzjonijiet (CONOPs) għal għadd ta’ Servizzi Ċentralizzati. Hija pproduċiet Analiżi Kostijiet-Benefiċċji globali (CBA) li ġiet approvata minn konsulent indipendenti, iżda d-dettalji f'din is-CBA ma ġewx soġġetti għal skrutinju pubbliku.

               Waqt l-44 laqgħa tal-Kunsill Proviżorju (PC44) fid-9 ta' Diċembru 2015 mistenni jiġi adottat Att tal-Kummissjoni Permanenti dwar il-finanzjament tas-Servizzi Ċentralizzati. Dan l-Att iniedi l-fażi tad-dimostrazzjoni ta’ ċerti Servizzi Ċentralizzati.

               2.ELEMENTI LEGALI TAL-PROPOSTA

               Fl-isfond deskritt hawn fuq u abbażi tal-Artikoli 100(2) u 218(9) tat-TFUE, huwa propost li tiġi adottata l-pożizzjoni li trid tittieħed f'isem l-Unjoni fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, dwar ir-rwoli u l-kompiti tal-Eurocontrol u dwar is-Servizzi Ċentralizzati.

               2015/0271 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, dwar ir-rwoli u l-kompiti tal-Eurocontrol u dwar is-servizzi ċentralizzati

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2) u l-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Kummissjoni Permanenti tal-Eurocontrol, permezz tad-Deċiżjoni Nru 123 tal-4 ta’ Diċembru 2013, waqqfet Grupp ta’ Studju biex jinvestiga xi jrid jiġi emendat fil-Konvenzjoni tal-Eurocontrol sabiex din tiġi adattata għax-xenarju tal-ġestjoni tat-traffiku tal-ajru li dejjem qed jevolvi fl-Ewropa.

               (2)Fid-19 ta' Ottubru 2015, il-Grupp ta’ Studju inkariga lill-Aġenzija Eurocontrol bit-tfassil ta' abbozz ta’ Att tal-Kummissjoni Permanenti li jiddefinixxi r-rwoli, il-kompiti u l-funzjonijiet futuri tal-organizzazzjoni.

               (3)Abbozz ta’ deċiżjoni tal-Kummissjoni Permanenti dwar ir-rwoli u l-kompiti tal-organizzazzjoni se jkun fuq l-aġenda tagħha għall-approvazzjoni fit-8 u fid-9 ta’ Diċembru 2015.

               (4)Dik id-deċiżjoni se jkollha effetti legali. Skont il-qafas istituzzjonali applikabbli tal-organizzazzjoni, stabbilit fil-Konvenzjoni Internazzjonali tal-Eurocontrol, kif emendat bil-Protokoll iffirmat fi Brussell fit-12 ta' Frar 1981 ("il-Konvenzjoni Emendata"), il-Kummissjoni Permanenti hija responsabbli biex "tifformula l-politika ġenerali tal-Organizzazzjoni". Min-naħa l-oħra, id-definizzjoni tar-rwoli u tal-kompiti se tirregola l-azzjoni futura tal-Eurocontrol u bl-istess mod se tirrifletti neċessarjament dak li l-organizzazzjoni tqis bħala attività leġittima. Din se torbot lill-membri kollha tal-Eurocontrol, inklużi l-Istati Membri tal-Unjoni.

               (5)Id-definizzjoni tar-rwoli u tal-kompiti tal-Eurocontrol, li hija l-għan tad-deċiżjoni tal-Kummissjoni Permanenti, jista' jkollha konsegwenzi fuq l-applikazzjoni tal-liġi tal-Unjoni u, b’mod partikolari, fuq l-integrità tal-kompetenzi tal-UE, għax il-leġiżlazzjoni tal-Unjoni tkopri oqsma importanti li fihom hija attiva l-Eurocontrol. F’xi każijiet, ir-rwol u l-attività tal-Eurocontrol jiddependu fuq id-deċiżjonijiet meħuda fil-livell tal-Unjoni.

               (6)Għaldaqstant, huwa importanti li jiġi żgurat li d-definizzjoni tar-rwoli u tal-kompiti tal-Eurocontrol ma tkunx f’kunflitt mal-liġi tal-Unjoni, b’mod partikolari mal-kompetenzi tal-UE, u li din ma tippreġudikax azzjoni futura tal-Unjoni.

               (7)Fl-istess laqgħa, il-Kummissjoni Permanenti tista’ tadotta deċiżjoni dwar is-servizzi ċentralizzati.

               (8)Din id-deċiżjoni hi mistennija tirreferi għall-finanzjament ta’ ċerti servizzi ċentralizzati. Bħalissa l-Unjoni ma għandhiex biżżejjed informazzjoni biex tevalwa s-sustanza ta’ tali deċiżjoni. Deċiżjoni bħal din tista’ tippreġudika l-attività futura tal-Eurocontrol u b’mod li jista’ jkun ta’ ħsara għall-attività tal-Unjoni f’dan il-qasam, b’mod partikolari fir-rigward tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR). Għaldaqstant id-deċiżjoni dwar din il-kwistjoni għandha tiġi posposta.

               (9)Għalhekk għandha tiġi stabbilita l-pożizzjoni li trid tittieħed f’isem l-Unjoni fil-Kummissjoni Permanenti tal-Eurocontrol,

               IDDEĊIEDA KIF ĠEJ:

               Artikolu 1

               Il-pożizzjoni li jridu jieħdu l-Istati Membri f’isem l-Unjoni fil-Kummissjoni Permanenti tal-Eurocontrol dwar ir-rwol u l-kompiti tal-Eurocontrol u s-servizzi ċentralizzati, għandha tkun skont l-Anness.

               L-Istati Membri għandhom jaġixxu b’mod konġunt fl-interess tal-Unjoni.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

    ---documentbreak---

               IL-KUMMISSJONI EWROPEA
            Brussell, 23.11.2015
            COM(2015) 805 final
            ANNESS
            tad-
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, dwar ir-rwoli u l-kompiti tal-Eurocontrol u dwar is-servizzi ċentralizzati

               ANNESS

               tad-

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea, fir-rigward tad-deċiżjonijiet li trid tadotta l-Kummissjoni Permanenti tal-Eurocontrol, dwar ir-rwoli u l-kompiti tal-Eurocontrol u dwar is-servizzi ċentralizzati

               I. Ir-rwoli u l-kompiti tal-Eurocontrol

               L-Unjoni qed titlob li t-test propost dwar is-servizzi, ir-rwoli u l-kompiti tal-Eurocontrol ma jaffettwa bl-ebda mod il-kompetenzi tal-Unjoni u li ma jippreġudikax l-azzjoni futura tal-Unjoni. Meta l-kompiti speċifiċi jkunu attwalment imwettqa mill-Eurocontrol fi ħdan il-qafas ġuridiku tal-Unjoni fuq bażi temporanja, dawn ma għandhomx jiġu ppreżentati bħala kompiti indipendenti mid-deċiżjonijiet tal-Unjoni.

               Meta mqabbla mal-lista tar-rwoli u tal-kompiti tal-Eurocontrol, kif propost fl-anness tad-dokument ta' azzjoni CN-SG-6-2015 tal-Eurocontrol dwar ir-rwoli u l-kompiti tal-organizzazzjoni tas-16 ta’ Novembru 2015, l-Unjoni titlob il-bidliet li ġejjin:

               (1)Fir-rigward tal-Artikolu 2(1) dwar “Funzjonijiet u Servizzi”:

               (a)Ġestjoni tal-Fluss tat-Traffiku tal-Ajru Ċentrali;

               (b)Il-funzjonijiet tan-netwerk tal-ATM jekk mogħtija mill-f'isem l-Unjoni Ewropea;

               (c)Funzjonijiet Kompiti tal-ATM f'isem l-ICAO għar-Reġjun EUR/NAT;

               (d)L-istabbiliment, il-fatturazzjoni u l-ġbir ta’ Tariffi tan-Navigazzjoni bl-Ajru;

               (e)Il-forniment ta’ servizzi tat-traffiku tal-ajru fil-MUAC, soġġett għar-riżultati tad-diskussjonijiet bejn l-Istati Membri u l-Eurocontrol;

               (f)Il-funzjonijiet u s-servizzi ċentrali, bħal EAD, ARTAS/CAMOS, u servizzi ċentrali oħrajn li jistgħu jiġu fdati lilha mill-Kummissjoni Permanenti, bi qbil mal-Unjoni.

               (2)Fir-rigward tal-Artikolu 2(2) dwar ir-“Rwoli":

               (a)Fir-rigward tal-“Appoġġ”, it-tibdil għandu jkun kif ġej:

               i.Appoġġ lill-Istati Membri tagħha, lill-NSAs, lill-ANSPs u lil partijiet ikkonċernati rilevanti oħra;

               ii.Appoġġ lill-UE korpi inkluż l-għoti ta' speċjalizzazzjoni biex jiġu appoġġjati l-attivitajiet regolatorji f'konformitàskont il-Ftehim ta' Livell Għoli bejn l-UE u l-Eurocontrol tad-29 ta' Ottubru 2012 fuq it-talba ta' dawn il-korpi;

               iii.Jiġu ffaċilitati u promossi l-interessi Ewropej fi Stati li mhumiex membri tal-ECAC fi kwistjonijiet tal-ATM b’kooperazzjoni mill-qrib mal-Istati Membri tagħha, mal-ANSPs u mal-industrija tagħhom, u l-UE, ħlief għall-oqsma koperti mir-regoli tal-UE u b'kundizzjoni li jiġu rrispettati l-kompetenzi tal-UE;

               iv.Kontribuzzjoni għal SESAR (R&Ż, żamma u tnedija tal-Pjan Regolatorju tal-ATM) — billi tibni fuq l-ispeċjalizzazzjoni tal-ATM tagħha, il-kopertura pan-Ewropea tagħha, l-aspett ċivili-militari tagħha u r-rwol tal-ġestjoni tal-fluss ċentrali tan-netwerk, f’konformità mal-leġiżlazzjoni rilevanti tal-UE;

               v.Jiġu pprovduti faċilitajiet ta' riċerka u ta' simulazzjoni relatati, eż. għal SESAR, jitwettqu attivitajiet ta’ riċerka flimkien ma' SESAR u jsir tibdil fl-ispazju tal-ajru f’konformità mal-leġiżlazzjoni rilevanti tal-UE, fejn applikabbli;

               vi.L-għoti ta' taħriġ/edukazzjoni lill-organizzazzjonijiet tal-Istati Membri.

               (b)Fir-rigward tal-“Mekkaniżmi għall-kooperazzjoni”, it-tibdil għandu jkun kif ġej:

               i.Tiġi ffaċilitata u promossa l-koordinazzjoni ċivili-militari fuq l-iżviluppi ATM/ANS;

               ii.Jingħata appoġġ lill-Istati Membri fil-ħidma tal-ICAO, bil-kundizzjoni li jiġu rrispettati l-kompetenzi tal-UE;

               iiiIssir kooperazzjoni ma' reġjuni oħra fid-dinja, soġġetta għal ftehim mal-Istati Membri li jiżgura l-koordinazzjoni mal-UE;

               iv.Kooperazzjoni/koordinazzjoni internazzjonali (ICAO, FAA, NATO, eċċ.) f’isem l-Istati Membri tagħha, għajr l-Istati Membri tal-UE;

               v.Jingħata parir li mhumiex fl-UE fuq talba tagħhom stess, lil dawk l-Istati Membri li mhumiex Stati Membri tal-UE u li ma kkonkludewx ftehimiet mal-Unjoni, dwar kwistjonijiet ta' Sikurezza u Prestazzjoni tal-ATM, bl-użu ta' f'konformità mar-regoli tal-ICAO, b'koordinazzjoni mal-UE u bil-kundizzjoni li jiġu rrispettati l-kompetenzi tagħha regoli tal-UE u tal-EASA f'dan il-qasam biex jikkontribwixxu għat-tisħiħ tal-armonizzazzjoni, għas-sikuerzza, għall-effiċjenza operattiva u għall-ekonomiji ta' skala.;

               (c)Fir-rigward tal-“Informazzjoni u tad-dejta dwar l-ATM fil-livell pan-Ewropew” it-tibdil għandu jkun kif ġej:

               i.Il-ġbir u l-analiżi tad-dejta, li tista' tinkludi dejta tal-prestazzjoni, dejta tas-sikurezza, eċċ. (sabiex "jinżammu" s-sistemi u d-dejta b'appoġġ għall-ħidma regolatorja) għall-Istati li mhumiex Stati Membri tal-UE u, jekk dan il-kompitu jiġi kkonferit lilha mill-UE, għall-Istati Membri tal-UE;

               ii.L-analiżi u t-tfassil ta' rapporti (informazzjoni) dwar id-dejta miġbura (eż. ACE, PRR) għall-Istati li mhumiex Stati Membri tal-UE u, jekk dan il-kompitu jiġi kkonferit lilha mill-UE, għall-Istati Membri tal-UE;

               iii.Imexxu l-proċess ESSIP/LSSIP, jekk jiġi kkonferit mill-Unjoni Ewropea;

               iv., inkluż Ir-rappurtar lill-ICAO dwar l-implimentazzjoni ta’ Pjan ta’ Navigazzjoni bl-Ajru Globali (GANP) u tal-Aġġornamenti tal-Blokok tas-Sistemi tal-Avjazzjoni (ASBUs) u tiġi żgurata l-koordinazzjoni mal-mekkaniżmi ta’ rappurtar tal-UE bi ftehim mal-Unjoni Ewropea;

               v.Ġbir ta’ dejta dwar it-traffiku u l-għoti tal-previżjonijiet STATFOR.

               II Servizzi Ċentralizzati

               Il-pożizzjoni tal-Unjoni hija li d-deċiżjoni dwar is-Servizzi Ċentralizzati f'dan l-istadju għanda tiġi posposta.

               Bħalissa l-Unjoni ma għandhiex biżżejjed informazzjoni biex tevalwa s-sustanza ta' tali deċiżjoni. Deċiżjoni bħal din tista’ tippreġudika l-attività futura tal-Eurocontrol u b’mod li jista’ jkun ta’ ħsara għall-attività tal-Unjoni f’dan il-qasam, b’mod partikolari fir-rigward tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR).


Avviż Legali Importanti

|

52009PC0660

Proposta għal deċiżjoni tal-Parlament Ewropew u tal-Kunsill dwar il-Mobilizzazzjoni tal-Istrument tal-Flessibilità  /* KUMM/2009/0660 finali */

	[pic] | IL-KUMMISSJONI TAL-KOMUNITAJIET EWROPEJ |Brussel 30.11.2009KUMM(2009)660 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-Mobilizzazzjoni tal-Istrument tal-FlessibilitàMEMORANDUM TA' SPJEGAZZJONIIl-Ftehim Interistituzzjonali tas-17 ta' Mejju 2006[1] jippermetti l-mobilizzazzjoni tal-Istrument tal-Flessibilità sabiex ikun possibbli l-finanzjament ta' nfiq identifikat b'mod ċar li ma jistax jiġi ffinanzjat fil-limiti disponibbli għal intestatura waħda jew aktar tal-qafas finanzjarju multiannwali.Għall-baġit tal-2010, huwa meħtieġ infiq addizzjonali, lil hinn mil-limiti tal-intestatura 1 a. Huwa għalhekk propost li jiġi mmobilizzat l-Istrument tal-Flessibilità f'konformità mal-punt 27 tal-Ftehim Interistituzzjonali.L-ammonti li għandhom jiġu mmobilizzati huma:-  EUR 120 miljun għall-finanzjament ta' proġetti fil-qasam tal-enerġija fil-kuntest tal-Pjan Ewropew ta' Rkupru Ekonomiku;-  EUR 75 miljun għad-diżattivazzjoni tal-impjant tal-enerġija nukleari ta' Kozloduy.Iż-żewġ fergħat tal-awtorità baġitarja huma mfakkra li l-pubblikazzjoni tad-Deċiżjoni fil-Ġurnal Uffiċjali tal-Unjoni Ewropea m'għandhiex issir aktar tard mill-pubblikazzjoni tal-baġit tal-2010.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-Mobilizzazzjoni tal-Istrument tal-FlessibilitàIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[2], u b'mod partikulari l-ħames paragrafu tal-punt 27 tiegħu,Wara li kkunsidraw il-proposta mill-Kummissjoni[3],Billi, wara li eżaminaw il-possibiltajiet għar-riallokazzjoni tal-approprjazzjonijiet taħt l-intestatura 1a, fil-laqgħa ta' konċiljazzjoni tat-18 ta' Novembru 2009, iż-żewġ fergħat tal-awtorità tal-baġit qablu li jimmobilizzaw l-Istrument tal-Flessiblità sabiex jikkumplimenta l-finanzjament fil-baġit tal-2010, lil hinn mill-limitu massimu tal-intestatura 1a, ta':-  EUR 120 miljun għall-finanzjament ta' proġetti fil-qasam tal-enerġija fil-kuntest tal-Pjan Ewropew ta' Rkupru Ekonomiku;-  EUR 75 miljun għad-diżattivazzjoni tal-impjant tal-enerġija nukleari ta' Kozloduy.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010 (minn hawn 'il quddiem imsejjaħ "il-baġit tal-2010"), l-istrument tal-flessibilità għandu jintuża biex jipprovdi s-somma ta' EUR 195 miljun f'approprjazzjonijiet għall-impenji fl-intestatura 1a.Dawn l-ammonti għandhom jintużaw sabiex jikkumplimentaw il-finanzjament ta':-  EUR 120 miljun għall-finanzjament ta' proġetti fil-qasam tal-enerġija fil-kuntest tal-Pjan Ewropew ta' Rkupru Ekonomiku;-  EUR 75 miljun għad-diżattivazzjoni tal-impjant tal-enerġija nukleari ta' Kozloduy.Artikolu 2Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi Brussell,Għall-Parlament Ewropew Għall-KunsillIl-President Il-President [1] ĠU C 139, 14.06.2006, p. 1[2] ĠU C 139, 14.06.2006, p. 1.[3] ĠU […]


               IL-KUMMISSJONI EWROPEA
            Brussell, 17.3.2016
            COM(2016) 154 final
            2016/0083(NLE)
            Proposta għal
            DEĊIŻJONI TAL-KUNSILL
            dwar is-sottomissjoni, f’isem l-Unjoni Ewropea, ta' proposta biex sustanzi kimiċi addizzjonali jitniżżlu fl-Anness A, B u/jew C tal-Konvenzjoni ta’ Stokkolma dwar Materjal Organiku Persistenti li Jniġġes

               MEMORANDUM TA’ SPJEGAZZJONI

               1.KUNTEST TAL-PROPOSTA

               Fis-17 ta’ Mejju 2004 daħlet fis-seħħ il-Konvenzjoni ta’ Stokkolma dwar Materjal Organiku Persistenti li Jniġġes (il-Konvenzjoni), li kienet approvata bid-Deċiżjoni tal-Kunsill 2006/507/KE. Din il-Konvenzjoni għandha l-għan li tħares saħħet il-bniedem u l-ambjent minn sustanzi niġġiesa organiċi persistenti (POPs). Il-Konvenzjoni tipprovdi qafas, ibbażat fuq il-prinċipju tal-prekawzjoni, biex jiġu eliminati l-produzzjoni, l-użu, l-importazzjoni u l-esportazzjoni ta’ tlieta u għoxrin tip ta' POP preżenti, biex dawn jiġu trattati, mormija u eliminati b'mod sikur jew jonqos ir-rilaxx ta’ ċerti tipi ta’ POP mhux intenzjonati.

               Ir-Regolament (KE) Nru 850/2004 dwar pollutanti organiċi persistenti jimplimenta, fid-dritt tal-Unjoni, l-impenji stabbiliti fil-Konvenzjoni u fil-Protokoll dwar is-Sustanzi Niġġiesa Organiċi Persistenti għall-Konvenzjoni tal-1979 dwar it-Tniġġis Transkonfinali tal-Arja fuq Distanza Twila (il-Protokoll), approvat bid-Deċiżjoni tal-Kunsill 2004/259/KE.

               L-Artikolu 8(1) tal-Konvenzjoni jistipula li kwalunkwe Parti tista’ tressaq proposta lis-Segretarjat biex titniżżel sustanza kimika fl-Annessi A, B jew C tal-Konvenzjoni, u mbagħad din jirrevediha l-Kumitat għall-Analiżi tal-Materjal Organiku Persistenti li Jniġġes skont l-Artikolu 8(3) u (4). Il-proposta għandha tinkludi l-informazzjoni speċifikata fl-Anness D. Il-proċedura għall-adozzjoni tal-emendi fl-Annessi hija rregolata mill-Artikolu 22 tal-Konvenzjoni.

               Din il-proposta għal Deċiżjoni tal-Kunsill qed tindirizza l-intenzjoni tal-Unjoni Ewropea li tissottometti proposta għall-inklużjoni tal-ottametilċiklotetrasilossan (D4), li tinvolvi s-sottomissjoni ta' dossier tal-Anness D dossier li jkun fih informazzjoni dwar il-kriterji tal-iskrinjar ta' dik is-sustanza kimika u tibda l-analiżi li għandha ssir mill-POP RC.

               Jekk id-D4 jissodisfa l-kriterji tal-iskrinjar, titressaq aktar informazzjoni li hija meħtieġa biex jiġi stabbilit il-profil tar-riskju ta' dik is-sustanza kimika. Fost l-oħrajn, din l-informazzjoni tinkludi tagħrif dwar il-produzzjoni, l-użi, il-valutazzjonijiet tal-perikli u l-evalwazzjonijiet tar-riskji fl-Unjoni. F'każ li tiġi ppreparata evalwazzjoni tal-ġestjoni tar-riskju, titressaq aktar informazzjoni dwar il-kunsiderazzjonijiet soċjoekonomiċi li jirriflettu s-sitwazzjoni fl-Unjoni skont l-Anness F.

               Skont it-tagħrif xjentifiku u r-rapporti ta’ analiżi disponibbli, u fid-dawl tal-kriterji tal-iskrinjar stipulati fl-Anness D tal-Konvenzjoni, id-D4 juri xi karatteristiċi ta’ POPs.

               Id-D4 huwa manifatturat fl-UE, u wkoll importat bħala sustanza (waħedha jew f’taħlita) u f’oġġetti. Id-D4 huwa rilaxxat mill-istadju tal-formulazzjoni u tal-ipproċessar (“il-produzzjoni”), mill-ħajja tas-servizz tal-prodotti u tal-oġġetti u mill-istadju tal-iskart (ir-riċiklaġġ, ir-rimi fil-miżbliet u l-inċinerazzjoni). L-akbar użu tad-D4 huwa bħala bażi għall-produzzjoni ta’ polimeri tas-silikonu.

               Skont is-sit web informattiv tal-ECHA, il-medda rreġistrata ta' tunnellaġġ għad-D4 hija 100,000 – 1,000,000 tunnellati fis-sena.

               L-Awtoritajiet Kompetenti tar-Renju Unit ippreparaw dossier skont l-Anness XV tar-REACH bil-ħsieb li jipproponu li żewġ komposti tas-silossan jiddaħħlu fil-proċess ta' restrizzjoni skont ir-REACH. Dan id-dossier ta' Restrizzjoni jipproponi restrizzjoni fuq it-tqegħid fis-suq jew fuq l-użu tad-D4 u tad-dekametilċiklopentasilossan (D5) f’konċentrazzjonijiet ta' 0,1% jew aktar skont il-piż fi prodotti għall-kura personali li f’kundizzjonijiet normali tal-użu iridu jitlaħalħu.

               L-akbar użu ta’ dawn is-sustanzi huwa bħala bażi għall-produzzjoni ta’ polimeri tas-silikonu. Dawk il-fluwidi tas-silikonu, l-elastomeri, il-ġellijiet u r-reżini kollha għandhom firxa wiesgħa ta’ użi, fosthom bħala lastku; elastomeri għal kisi u siġillanti; aġenti kontra r-ragħwa; aġenti kontra t-tgħaqid u/jew intensifikaturi tal-lostru fiż-żebgħa alkidika u fil-verniċ; aġenti li jratbu, għall-waterproofing u aġenti tat-tixrib fil-manifattura tat-tessuti; komponenti tal-lostru u formulazzjonijiet tat-trattament ta' uċuħ oħra; lubrikanti, grease, kisi b'aġenti kontra t-twaħħil u aġenti li jirrilaxxaw il-moffa; kisjiet tal-karti; fluwidi idrawliċi, dielettriċi u li jittrasferixxu s-sħana; u prodotti għall-konsumatur bħal dawk għall-kura personali, tad-dar u għall-karozzi. Il-polimeri jistgħu wkoll jiġu modifikati bi gruppi funzjonali addizzjonali, b’għadd kbir ta’ applikazzjonijiet oħra. Id-D4 u d-D5 jintużaw f’diversi prodotti għall-konsumatur kif ukoll f’applikazzjonijiet industrijali, u dawn l-użi jwasslu għar-rilaxx mifrux fl-ambjent.

               Il-Kumitat tal-Istati Membri fi ħdan l-Aġenzija Ewropea għas-Sustanzi Kimiċi (ECHA) fil-41 Laqgħa tiegħu fl-2015 adotta opinjoni
                  1
                dwar il-persistenza (P/vP) u l-bijoakkumulazzjoni (B/Vb) tad-D4 u tad-D5 fuq talba tad-Direttur Eżekuttiv tal-ECHA skont l-Artikolu 77(3)c tar-REACH. Dan il-Kumitat kien tal-opinjoni li kemm id-D4 kif ukoll id-D5 jissodisfaw il-kriterji tal-Anness XIII tar-REACH għall-vP u l-vB. Għaldaqstant, huma jissodisfaw il-kriterji tal-Anness D tal-Konvenzjoni dwar il-persistenza u l-bijoakkumulazzjoni.

               Id-D4 għandu klassifikazzjoni armonizzata fl-Anness VI tar-Regolament (KE) Nru 1272/2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (CLP) bħala tossiċi għar-riproduzzjoni fil-kategorija 2 u bħala tossiċi għall-ħajja akkwatika tal-kategorija 4. Madankollu, il-kriterji l-ġodda dwar it-tossiċità kronika akkwatika introdotti mir-Regolament tal-Kummissjoni (UE) No 286/2011 fir-Regolament CLP huma mistennija jirriżultaw fi klassifikazzjoni ambjentali iktar stretta billi r-riżultat tal-konċentrazzjoni kronika akkwatika affidabbli l-iktar baxxa mingħajr effetti osservabbli hija madwar 4.4 µg/L. Din in-NOEC kronika hija mistennija tirriżulta fi klassifikazzjoni armonizzata ta' tossiċità kronika akkwatika tal-kategorija 1. Għaldaqstant, id-D4 kieku jissodisfa l-kriterji POP għat-tossiċità abbażi tal-punti aħħarin kemm dawk akkwatiċi kif ukoll mammali.

               Barra mill-proprjetajiet ippruvati tal-PBT/vPvB, kif tixhed il-valutazzjoni REACH innutata aktar 'il fuq, l-Anness XV tad-dossier ta’ Restrizzjoni jinvestiga wkoll il-potenzjal tat-trasport ambjentali fuq distanza twila (LRT) għad-D4 u d-D5 u kkonkluda li minħabba l-propensità tagħhom li jirrisjedu fil-kompartiment tal-arja kif ukoll in-nofs ħajja atmosferika twila tagħhom, id-D4 u d-D5 għandhom ukoll il-potenzjal li jgħaddu minn trasport fuq distanza twila għal reġjuni remoti permezz tal-atmosfera.

               Fil-valutazzjoni tal-iskrinjar tal-2008
                  2
               , il-Health Canada kkonkluda li abbażi ta’ dejta mudell li għamlet stima tad-distanza karatteristika tal-ivvjaġġar ta’ D4, il-potenzjal tat-trasport atmosferiku għal distanzi twal ta’ D4 huwa għoli, sakemm D4 ikun suġġett għal trasport atmosferiku lejn reġjuni mbiegħda bħall-Arktiku.

               Skont l-opinjoni tal-Kumitat tal-Istati Membri, id-D4 jista' jinstab f’firxa wiesgħa ta’ organiżmi (b’mod partikolari f'ħut u invertebrati akkwatiċi iżda wkoll f'għasafar u mammiferi) u huwa preżenti f’bijota f’reġjuni remoti, inkluż fil-ħut u fl-għasafar tal-Artiku Ewropew.

               Fid-dawl tal-informazzjoni disponibbli bħalissa dwar il-kwalitajiet PBT u LRT tad-D4, u meta jiġu kkunsidrati l-istudji u r-rapporti ppreżentati hawn fuq, qed jiġi propost li d-D4 jissodisfa l-kriterji tal-Anness D tal-Konvenzjoni u għaldaqstant jista' jitqies bħala POP.

               Id-D4 huwa sustanza kimika b’volum għoli ta' produzzjoni li tintuża ħafna f’oġġetti tad-dar u fi prodotti għall-kura personali. Minħabba l-possibbiltà tat-trasport ambjentali fuq firxa wiesgħa ta’ din is-sustanza kimika, il-miżuri li ttieħdu f’livell nazzjonali jew tal-Unjoni mhumiex biżżejjed biex jitħares il-livell għoli ta’ protezzjoni tal-ambjent u ta’ saħħet il-bniedem u għalhekk hija meħtieġa azzjoni internazzjonali aktar wiesgħa.

               Fil-kuntest tal-laqgħa li jmiss tal-POP RC li għandha ssir f’Settembru 2016, huwa xieraq li l-Kummissjoni tressaq proposta f’isem l-Unjoni, lis-Segretarjat tal-Konvenzjoni ta’ Stokkolma biex l-ottametilċiklotetrasilossan jiddaħħal fl-Anness A, B u/jew C. Dan jikkostitwixxi l-pożizzjoni li għandha tiġi adottata f’isem l-Unjoni għall-għanijiet tal-Artikolu 218(9) tat-TFUE.

               2.KONSULTAZZJONIJIET MAL-PARTIJIET IKKONĊERNATI U VALUTAZZJONIJIET TAL-IMPATT

               F'każ li d-D4 jissodisfa l-kriterji tal-iskrinjar skont l-Anness D tal-Konvenzjoni, il-Partijiet u l-osservaturi kollha se jkunu mistiedna jressqu informazzjoni biex jiġi stabbilit il-profil tar-riskju ta' dik is-sustanza kimika. Fost affarijiet oħra, din l-informazzjoni tinkludi tagħrif dwar il-produzzjoni, l-użi, il-valutazzjonijiet tal-perikli u l-evalwazzjonijiet tar-riskji. Jekk, abbażi tal-profil tar-riskju, jiġi deċiż li jipproċedi l-istadju li jmiss u tiġi ppreparata evalwazzjoni tal-ġestjoni tar-riskju, il-Partijiet u l-osservaturi kollha se jkunu mistiedna jressqu informazzjoni dwar il-konsiderazzjonijiet soċjoekonomiċi skont l-Anness F tal-Konvenzjoni. L-istedina wiesgħa għas-sottomissjoni tal-informazzjoni indirizzata lill-Partijiet u l-osservaturi kollha għandha l-għan li tipprepara evalwazzjoni komprensiva tal-impatt ta' dik is-sustanza kimika fuq saħħet il-bniedem u fuq l-ambjent u biex tirrifletti, kif xieraq, il-kapaċitajiet u l-kundizzjonijiet differenti tal-Partijiet rigward il-ġestjoni u l-eliminazzjoni.

               Jekk il-POP RC jikkonkludi li d-D4 jissodisfa l-kriterji tal-iskrinjar skont l-Anness D tal-Konvenzjoni ta' Stokkolma, il-Kummissjoni se tniedi studju biex tiġbor informazzjoni dwar l-impatti soċjoekonomiċi f'każ li d-D4 jitniżżel mal-lista.

               3.ELEMENTI LEGALI TAL-PROPOSTA

               Din il-proposta se twassal biex jinħoloq dossier ta’ informazzjoni skont id-dispożizzjonijiet tal-Artikolu 8(1) u l-kriterji tal-Anness D tal-Konvenzjoni li skontu se titressaq proposta quddiem is-Segretarjat tal-Konvenzjoni biex id-D4 jiżdied fl-Anness A, B u/jew C tal-Konvenzjoni.

               2016/0083 (NLE)

               Proposta għal

               DEĊIŻJONI TAL-KUNSILL

               dwar is-sottomissjoni, f’isem l-Unjoni Ewropea, ta' proposta biex sustanzi kimiċi addizzjonali jitniżżlu fl-Anness A, B u/jew C tal-Konvenzjoni ta’ Stokkolma dwar Materjal Organiku Persistenti li Jniġġes

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 191(1), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Fis-16 ta’ Novembru 2004 l-Unjoni rratifikat il-Konvenzjoni ta’ Stokkolma dwar Materjal Organiku Persistenti li Jniġġes (il-Konvenzjoni) bid-Deċiżjoni tal-Kunsill 2006/507/KE tal-14 ta’ Ottubru 2004 dwar il-konklużjoni, f’isem il-Komunità Ewropea, tal-Konvenzjoni ta’ Stokkolma dwar Materjal Organiku Persistenti li Jniġġes
                  3
               .

               (2)Bħala Parti għall-Konvenzjoni, l-Unjoni tista’ tagħmel proposti biex jiġu emendati l-Annessi tal-Konvenzjoni. L-Anness A tal-Konvenzjoni jagħti lista ta’ sustanzi niġġiesa organiċi persistenti (POPs) li għandhom jiġu eliminati, filwaqt li l-Anness B jagħti lista tal-POPs li għandhom jiġu ristretti, u l-Anness C jagħti lista tal-POPs li l-produzzjoni mhux intenzjonata tagħhom jeħtieġ tiġi indirizzata.

               (3)Skont it-tagħrif xjentifiku disponibbli u r-rapporti ta’ analiżi, u filwaqt li jitqiesu kif xieraq ukoll il-kriterji tal-iskrinjar stabbiliti fl-Anness D tal-Konvenzjoni, l-ottametilċiklotetrasilossan (CAS No 556-67-2) juri karatteristiċi ta’ POPs.

               (4)Abbażi tat-tagħrif disponibbli, l-ottametilċiklotetrasilossan jissodisfa l-kriterji tal-Anness XIII tar-Regolament (KE) Nru 1907/2006 tal-Parlament Ewropew u tal-Kunsill
                  4
                kemm bħala sustanza "persistenti, bijoakkumulattiva u tossika" (PBT) kif ukoll bħala sustanza "persistenti ħafna, bijoakkumulattiva ħafna u tossika ħafna" (vPvB) għall-ambjent.

               (5)Skont l-Artikolu 69(4) tar-Regolament (KE) Nru 1907/2006, ir-Renju Unit ipprepara dossier ta' restrizzjoni
                  5
                għall-Anness XV dwar l-ottametilċiklotetrasilossan biex jindirizza r-riskju għall-ambjent mit-tqegħid fis-suq jew mill-użu tal-ottametilċiklotetrasilossan b'konċentrazzjoni ta' 0,1% jew aktar skont il-piż fi prodotti għall-kura personali li f’kundizzjonijiet normali tal-użu iridu jitlaħalħu.

               (6)L-Ottametilċiklotetrasilossan huwa sustanza b’użu wiesa' dispersiv mad-dinja kollha u huwa osservat fl-ambjent. Minħabba l-possibbiltà tat-trasport ambjentali fuq firxa wiesgħa tal-ottametilċiklotetrasilossan, il-miżuri li ttieħdu f’livell nazzjonali jew tal-Unjoni mhumiex biżżejjed biex jitħares il-livell għoli ta’ protezzjoni tal-ambjent u ta’ saħħet il-bniedem u għalhekk hija meħtieġa azzjoni internazzjonali aktar wiesgħa.

               (7)Għaldaqstant, l-Unjoni għandha tressaq proposta lis-Segretarjat tal-Konvenzjoni biex l-ottametilċiklotetrasilossan jitniżżel fl-Anness A, B u/jew C tal-Konvenzjoni,

               ADOTTA DIN ID-DEĊIŻJONI:

               Artikolu 1

               1. L-Unjoni għandha tressaq proposta biex l-ottametilċiklotetrasilossan jitniżżel fl-Anness A, B u/jew C tal-Konvenzjoni ta’ Stokkolma dwar Materjal Organiku Persistenti li Jniġġes (il-Konvenzjoni).

               2. Il-Kummissjoni għandha tikkomunika l-proposta lis-Segretarjat tal-Konvenzjoni f’isem l-Unjoni, bl-informazzjoni kollha meħtieġa skont l-Anness D tal-Konvenzjoni.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)

                     http://echa.europa.eu/documents/10162/13641/art77-3c_msc_opinion_on_d4_and_d5_20150422_en.pdf

                  .

                     (2)
                  Environment Canada and Health Canada. Screening Assessment for the Challenge Octamethylcyclotetrasiloxane (D4) Chemical Abstracts Service Registry Number 556-67-2.Novembru 2008 Ara: http://www.ec.gc.ca/ese-ees/default.asp?lang=En&n=2481B508-1#a1.

                     (3)
                  ĠU L 209, 31.7.2006, p. 1.

                     (4)
                  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

                     (5)
                  Jinsab fuq:

                     http://www.echa.europa.eu/web/guest/restrictions-under-consideration

                     Id-dekametilċiklopentasilossan ukoll huwa inkluż fil-kamp ta' applikazzjoni tal-proposta ta' restrizzjoni.


               IL-KUMMISSJONI EWROPEA
            Brussell, 18.2.2016
            COM(2016) 76 final
            2016/0046(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi tar-Regolamenti tan-NU Nri 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 u 131 u l-proposta għal Regolament ġdid dwar l-approvazzjoni ta' vetturi tat-trasport bit-triq ħiemda (QRTV)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati li huma maħsubin biex ineħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ ħarsien ambjentali.

               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) dwar l-adozzjoni ta’ preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta’ dawn il-preskrizzjonijiet (“il-Ftehim Rivedut tal-1958”), u b’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.

               Il-laqgħat tal-Grupp ta’ Ħidma 29 tan-NU/KEE, jiġifieri l-Forum Dinji għall-Armonizzazzjoni tar-Regolamenti dwar il-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja.
                   F’kull sessjoni tal-laqgħat, jiġu adottati Regolamenti ġodda tan-NU, emendi tar-Regolamenti tan-NU eżistenti jew tar-Regolamenti Tekniċi Globali tan-NU (UN GTRs) eżistenti, biex jiġu aġġornati skont il-progress tekniku. Qabel kull laqgħa tad-WP.29, dawn l-emendi jiġu adottati minn wieħed mis-sitt gruppi ta' ħidma (GRs) li huma attivi fid-WP.29.

               Sussegwentement, f'laqgħa tad-WP.29 jintefa’ l-vot finali għall-adozzjoni tal-emendi, is-supplimenti u r-rettifiki, dment li jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti f'żewġ Ftehimiet (il-Ftehimiet tal-1958 u tal-1998) fid-WP.29. Kull darba, titħejja Deċiżjoni tal-Kunsill imsejħa l-"megadeċiżjoni", li tħaddan fiha l-lista ta’ Regolamenti, ta’ emendi, ta’ supplimenti u ta’ rettifiki, u tawtorizza lill-Kummissjoni biex tivvota f’isem l-Unjoni f'kull laqgħa tad-WP.29.

               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki mressqin għall-votazzjoni fil-laqgħa tad-WP.29 ta’ Marzu 2016, li se ssir bejn is-7 u l-11 ta’ Marzu 2016.

               •Il-konsistenza mad-dispożizzjonijiet eżistenti ta’ politika fil-qasam ta’ politika

               Din il-proposta hija totalment konformi mal-politika tas-suq intern tal-Unjoni dwar l-industrija awtomobilistika u tikkumplimentaha.

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f'dan l-għan minħabba li l-manifatturi tal-UE jistgħu joperaw b'sett komuni ta' standards ta' Regolamenti filwaqt li jkunu jafu li l-prodotti se jiġu rikonoxxuti mill-Partijiet Kontraenti bħala konformi mal-leġiżlazzjoni nazzjonali tagħhom. Din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar aktar minn 50 Direttiva tal-UE u jibdilhom bir-Regolamenti korrispondenti żviluppati skont il-Ftehim tal-1958.

               Approċċ simili ġie meħud mid-Direttiva 2007/46/KE, li ssostitwiet is-sistemi ta' approvazzjoni tal-Istati Membri bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE għall-approvazzjoni tat-tip, bħala rekwiżiti għall-approvazzjoni tat-tip inkella bħala alternattivi għal-leġiżlazzjoni tal-Unjoni. Minn mindu ġiet adottata dik id-Direttiva, ir-regolamenti tan-NU qegħdin jiġu inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               •Il-konsistenza ma’ politiki oħra tal-Unjoni

               Is-sistema tad-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politika tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti li jaqgħu taħt il-Ftehim tal-1958.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi legali

               L-Artikolu 114 tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu, jifformaw il-bażi ġuridika ta’ din il-proposta.

               •Sussidjarjetà

               L-Unjoni biss tista’ tivvota favur strumenti internazzjonali bħall-proposti għar-Regolamenti tan-NU, l-emendi tar-Regolamenti tan-NU u l-abbozzi tar-Regolamenti Tekniċi Globali u tinkorporahom fis-sistema tal-Unjoni għall-approvazzjoni tat-tip tal-vetturi bil-mutur. Dan mhux talli jipprevjeni l-frammentazzjoni tas-Suq Intern, iżda jiżgura wkoll standards ugwali tas-saħħa u tas-sikurezza madwar l-Unjoni. Dan joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.

               Għaldaqstant, din il-proposta hija konformi mal-prinċipju tas-sussidjarjetà.

               •Proporzjonalità

                  Din id-Deċiżjoni tal-Kunsill tawtorizza lill-Kummissjoni li tivvota f'isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta' ħidma proposti fl-aġenda tal-laqgħa tad-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat it-tħaddim tajjeb tas-Suq Intern, filwaqt li fl-istess ħin ikun hemm livell għoli ta’ sikurezza u ħarsien pubbliċi.

               •Għażla tal-istrument

               L-użu ta’ Deċiżjoni tal-Kunsill huwa rikjest mill-Artikolu 218(9) tat-TFUE sabiex jiġu stabbiliti l-pożizzjonijiet li għandhom jiġu adottati f’isem l-Unjoni f’korp stabbilit permezz ta' ftehim internazzjonali.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet ex post/il-verifiki tal-idoneità tal-leġiżlazzjoni eżistenti

               Mhux applikabbli.

               •Il-konsultazzjonijiet mal-partijiet ikkonċernati

               Mhux applikabbli.

               •Il-ġbir u l-użu tal-għarfien espert

               Għarfien espert estern mhux rilevanti fil-każ ta' din il-proposta. Madanakollu ġie eżaminat mill-Kumitat Tekniku dwar il-Vetturi bil-Mutur.

               •Il-valutazzjoni tal-impatt

               Din il-proposta ma tistax tkun soġġetta għal valutazzjoni tal-impatt peress li mhix ta' natura leġiżlattiva u l-ebda għażla ta' politika alternattiva mhi disponibbli jew possibbli.

               •L-idoneità regolatorja u s-simplifikazzjoni

               F'termini ta' piż amministrattiv, l-inizjattiva ma għandhiex riperkussjonijiet, hekk kif ir-referenzi tal-emenda annessi ma' din il-megadeċiżjoni mhux se jintroduċu rappurtar ġdid jew obbligi amministrattivi oħra għall-intrapriżi, inklużi l-SMEs. Anzi, it-tnaqqis tal-piż amministrattiv huwa mmirat bħala l-applikazzjoni ta' rekwiżiti armonizzati fil-livell dinji jippermettu lill-manifatturi li jippreżentaw dokumentazzjoni ta' approvazzjoni ta' sistemi u komponenti mhux fl-UE biss iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.

               Il-proposta għandha impatt tassew pożittiv fuq il-kompetittività u l-kummerċ internazzjonali awtomobilistiċi tal-UE. L-aċċettazzjoni ta' regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew ostakli mhux tariffarji għall-kummerċ u biex jinfetaħ u jitwessa' l-aċċess għas-suq għall-intrapriżi awtomobilistiċi tal-UE.

               •Id-drittijiet fundamentali

               Il-proposta ma għandhiex konsegwenzi għall-ħarsien tad-drittijiet fundamentali.

               4.L-IMPLIKAZZJONIJIET BAĠITARJI

               Din l-inizjattiva ma għandha l-ebda implikazzjoni baġitarja.

               5.ELEMENTI OĦRA

               •Il-pjanijiet għall-implimentazzjoni u l-metodi ta’ monitoraġġ , ta’ evalwazzjoni u ta’ rappurtar

               Mhux applikabbli.

               •Id-dokumenti ta’ spjega (għad-Direttivi)

               Mhux applikabbli

               •Spjega dettaljata tad-dispożizzjonijiet speċifiċi tal-proposta

               Il-proposta tiddefinixxi l-pożizzjoni tal-Unjoni fil-votazzjoni dwar l-emendi tar-Regolamenti tan-NU Nri 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 u 131 u dwar Regolament tan-NU ġdid dwar l-approvazzjoni ta' vetturi tat-trasport bit-triq ħiemda (QRTV).

               2016/0046 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi tar-Regolamenti tan-NU Nri 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 u 131 u l-proposta għal Regolament ġdid dwar l-approvazzjoni ta' vetturi tat-trasport bit-triq ħiemda (QRTV)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)B’konformità mad-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) dwar l-adozzjoni ta’ preskrizzjonijiet tekniċi uniformi għall-vetturi bir-roti, għat-tagħmir u għall-partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta’ dawn il-preskrizzjonijiet (“Ftehim Rivedut tal-1958”).

               (2)F’konformità mad-Deċiżjoni tal-Kunsill 2000/125/KE
                  2
               , l-Unjoni ssieħbet fil-Ftehim li jistabbilixxi regolamenti tekniċi globali għall-vetturi bir-roti, għat-tagħmir u għall-partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”).

               (3)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-Istati Membri għall-approvazzjoni tat-tip bi proċedura ta’ approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-regolamenti tan-NU fis-sistema tal-UE għall-approvazzjoni tat-tip, bħala rekwiżiti għall-approvazzjoni tat-tip inkella bħala alternattivi għal-leġiżlazzjoni tal-Unjoni. Minn meta ġiet adottata dik id-Direttiva, ir-regolamenti tan-NU qegħdin jiġu inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               (4)Fid-dawl tal-esperjenza u l-iżviluppi tekniċi, il-ħtiġijiet b'rabta ma' ċerti elementi jew karatteristiċi koperti bir-Regolamenti NU/KEE Nri 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 u 131 jeħtieġ li jiġu addattati għall-progress tekniku.

               (5)Biex ikunu stabbiliti dispożizzjonijiet uniformi dwar l-appovazzjoni ta' Vetturi tat-Trasport bit-Triq Ħiemda (QRTV) fir-rigward tal-livell tal-ħoss imnaqqas, għandu jiġi adottat Regolament ġdid tan-NU dwar il-QRTV.

               (6)Għaldaqstant, jeħtieġ li tiġi stabbilita l-pożizzjoni li trid tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel, fir-rigward tal-adozzjoni ta' dawk l-atti tan-NU,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel matul il-perjodu mis-7 sal-11 ta' Marzu 2016 għandha tkun ta' vot favur il-proposti elenkati fl-Anness ta' din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill 97/836/KE tas-27 ta' Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati ma' u/jew ikunu użati ma' vetturi bir-roti u l-kondizzjonijet reċiproċi tal-approvazzjonijiet mogħtija fuq il-bażi ta' dawn il-preskrizzjonijet (“Ftehim Rivedut tal-1958”) ( ĠU L 346, 17.12.1997, p. 78).

                     (2)
                  Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) ( ĠU L 35, 10.2.2000, p. 12).

                     (3)
                  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

    ---documentbreak---

               IL-KUMMISSJONI EWROPEA
            Brussell, 18.2.2016
            COM(2016) 76 final
            ANNESS
            ta' [...]
            Proposta għal Deċiżjoni tal-Kunsill
            li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi tar-Regolamenti tan-NU Nri 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 u 131 u l-proposta għal Regolament ġdid dwar l-approvazzjoni ta' vetturi tat-trasport bit-triq ħiemda (QRTV)

               ANNESS

                        Reg #

                        Punt tal-aġenda

                        Titolu tal-punt tal-aġenda

                        Referenza tad-dok

                        10

                        4.9.1.

                        Proposta għas-Suppliment 1 għas-serje 05 tal-emendi għar-Regolament Nru 10 (Il-Kompatibilità elettromanjetika (EMC))

                        ECE/TRANS/WP.29/2016/16

                        10

                        4.9.2.

                        Proposta għas-Suppliment 3 għas-serje 04 tal-emendi għar-Regolament Nru 10 (Il-kompatibilità elettromanjetika (EMC))

                        ECE/TRANS/WP.29/2016/17

                        34

                        4.8.1.

                        Proposta għas-Suppliment 1 għas-serje 03 tal-emendi tar-Regolament Nru 34 (Prevenzjoni tar-riskji tan-nar)

                        ECE/TRANS/WP.29/2016/8

                        41

                        4.6.1.

                        Proposta għas-Suppliment 4 tas-serje 04 tal-emendi tar-Regolament Nru 41 (Emissjonijiet ta' ħsejjes tal-muturi)

                        ECE/TRANS/WP.29/2016/3

                        46

                        4.8.2.

                        Proposta għas-Suppliment 3 tas-serje 04 tal-emendi tar-Regolament Nru 46 (Direttivi għall-viżjoni indiretta)

                        ECE/TRANS/WP.29/2016/9

                        48

                        4.9.3.

                        Proposta għas-Suppliment 7 għas-serje 06 tal-emendi tar-Regolament Nru 48 (Stallazzjoni ta’ tagħmir tad-dawl u ta' sinjalazzjoni bid-dawl)

                        ECE/TRANS/WP.29/2016/18

                        48

                        4.9.4.

                        Proposta għas-Suppliment 9 għas-serje 05 tal-emendi tar-Regolament Nru 48 (Stallazzjoni ta’ tagħmir tad-dawl u ta' sinjalazzjoni bid-dawl)

                        ECE/TRANS/WP.29/2016/19

                        48

                        4.9.5.

                        Proposta għas-Suppliment 16 għas-serje 04 tal-emendi tar-Regolament Nru 48 (Stallazzjoni ta’ tagħmir tad-dawl u ta' sinjalazzjoni bid-dawl)

                        ECE/TRANS/WP.29/2016/20

                        50

                        4.9.6.

                        Proposta għas-Suppliment 18 tas-serje oriġinali ta' emendi tar-Regolament Nru 50 (Fanali tal-pożizzjoni, tal-waqfien, li jindikaw id-direzzjoni għal mopeds u muturi)

                        ECE/TRANS/WP.29/2016/21

                        51

                        4.6.2.

                        Proposta għas-Suppliment 1 tas-serje 03 tal-emendi tar-Regolament Nru 51 (Il-ħoss tal-vetturi tal-kategoriji M u N)

                        ECE/TRANS/WP.29/2016/4

                        53

                        4.9.7.

                        Proposta għas-Suppliment 18 tas-serje tal-emendi 01 tar-Regolament Nru 53 (Stallazzjoni ta’ apparati ta' tidwil u ta’ sinjalazzjoni bid-dawl għal vetturi L3)

                        ECE/TRANS/WP.29/2016/22

                        53

                        4.9.8.

                        Proposta għal serje ġdida tal-emendi 02 tar-Regolament Nru 53 (Stallazzjoni ta’ apparati ta' tidwil u ta’ sinjalazzjoni bid-dawl għal vetturi L3)

                        ECE/TRANS/WP.29/2016/23

                        55

                        4.7.1.

                        Proposta għas-Suppliment 5 tas-serje tal-emendi 01 tar-Regolament Nru 55 (Perni mekkaniċi)

                        ECE/TRANS/WP.29/2016/5

                        60

                        4.15.1.

                        Proposta għas-Suppliment 5 tar-Regolament Nru 60 (Identifikazzjoni tal-kontrolli, sinjali ta' avvertiment u indikaturi għal mopeds/muturi)

                        ECE/TRANS/WP.29/2016/27

                        73

                        4.12.1.

                        Proposta għar-Rettifika 1 (Franċiż biss) tas-serje tal-emendi 01 tar-Regolament Nru 73 (Tagħmir ta' ħarsien laterali)

                        ECE/TRANS/WP.29/2016/31

                        83

                        4.15.2.

                        Proposta għas-Suppliment 2 tas-serje tal-emendi 07 tar-Regolament Nru 83 (Emissjonijiet tal-vetturi tal-kategoriji M1 u N1)

                        ECE/TRANS/WP.29/2016/28

                        94

                        4.11.1

                        Proposta għar-Rettifika 3 (Russu biss) tas-serje tal-emendi 01 tar-Regolament Nru 94 (Protezzjoni f'każ ta' ħabta frontali)

                        ECE/TRANS/WP.29/2016/32

                        107

                        4.8.3.

                        Proposta għas-Suppliment 5 tas-serje tal-emendi 05 tar-Regolament Nru 107 (Kostruzzjoni ġenerali ta’ xarabanks u kowċis)

                        ECE/TRANS/WP.29/2016/10

                        107

                        4.8.4.

                        Proposta għas-Suppliment 5 tas-serje tal-emendi 06 tar-Regolament Nru 107 (Kostruzzjoni ġenerali ta’ xarabanks u kowċis)

                        ECE/TRANS/WP.29/2016/11

                        107

                        4.8.5.

                        Proposta għal abbozz tas-serje tal-emendi 07 tar-Regolament Nru 107 (Kostruzzjoni ġenerali ta’ xarabanks u kowċis)

                        ECE/TRANS/WP.29/2016/12

                        110

                        4.8.6.

                        Proposta għas-serje tal-emendi 02 tar-Regolament Nru 110 (Vetturi CNG u LNG),

                        ECE/TRANS/WP.29/2016/13

                        113

                        4.9.9.

                        Proposta għas-Suppliment 6 għas-serje tal-emendi 01 tar-Regolament Nru 113 (Fanali ta' quddiem li jitfgħu raġġ tal-passaġġ simmetriku)

                        ECE/TRANS/WP.29/2016/24

                        118

                        4.8.7.

                        Proposta għas-Suppliment 2 tas-serje ta’ emendi 02 tar-Regolament Nru 118 (Għaġir ta' ħruq tal-materjali)

                        ECE/TRANS/WP.29/2016/14

                        125

                        4.8.8.

                        Proposta għas-Suppliment 1 għas-serje tal-emendi 01 tar-Regolament Nru 125 (Firxa viżiva fuq quddiem tas-sewwieqa)

                        ECE/TRANS/WP.29/2016/15

                        128

                        4.9.10.

                        Proposta għas-Suppliment 5 għas-serje tal-emendi oriġinali tar-Regolament Nru 128 (Sorsi tad-dawl b'dajowds li jitfgħu d-dawl (LED))

                        ECE/TRANS/WP.29/2016/25

                        130

                        4.7.2.

                        Proposta għas-Suppliment 1 tar-Regolament Nru 130 (Sistemi ta' Indikazzjoni ta' Ħruġ minn Karreġġata (LDWS))

                        ECE/TRANS/WP.29/2016/6

                        131

                        4.7.3.

                        Proposta għas-Suppliment 2 għas-serje tal-emendi 01 tar-Regolament Nru. 131(Sistemi Avvanzati għall-Ibbrejkjar f’Emerġenza (AEBS))

                        ECE/TRANS/WP.29/2016/7

                        4.13.1.

                        Proposta għal Regolament ġdid dwar l-approvazzjoni ta' vetturi tat-trasport bit-triq ħiemda (QRTV)

                        ECE/TRANS/WP.29/2016/26


Avviż Legali Importanti

|

52006PC0815

Proposta għal deċiżjoni tal-Kunsill Dwar linji ta' gwida għall-Politika ta' l-Impjiegi ta' l-Istati Membri  /* KUMM/2006/0815 finali - CNS 2006/0271 */

	[pic] | IL-KUMMISSJONI TAL-KOMUNITAJIET EWROPEJ |Brussel 12.12.2006KUMM(2006) 815 finali2006/0271 (CNS)Proposta għalDEĊIŻJONI TAL-KUNSILLDwar linji ta' gwida għall-Politika ta' l-Impjiegi ta' l-Istati Membri(preżentata mill-Kummissjoni)MEMORANDUM TA' SPJEGAZZJONIL-istrateġija l-ġdida ta' Liżbona li bdiet topera mill-2005 'l quddiem hija msejsa fuq ċiklu ġdid ta' governanza b'pakkett integrat ta' linji ta' gwida li se jibqgħu jgħoddu sa l-2008. Fuq il-bażi ta' linji ta' gwida integrati, li jinkludu dimensjonijiet ekonomiċi, soċjali u ambjentali, l-Istati Membri fasslu l-programmi nazzjonali tagħhom ta' riforma, li jistipulaw l-istrateġija tagħhom ta' tliet snin għat-tkabbir ekonomiku u l-impjiegi.Il-valutazzjoni tal-programmi nazzjonali ta' riforma mill-Kummissjoni hija mfissra fir-Rapport Annwali dwar il-Progress u fl-abbozz tar-Rapport Konġunt dwar l-Impjiegi li jakkumpanjah, u li għandu jiġi adottat skond il-proċedura ta' l-Artikolu 128(1) tat-Trattat. Il-valutazzjoni tikkonferma li l-għadd ta' persuni f'impjieg qed jiżdied u l-qgħad qed jonqos. Madankollu, it-tkabbir fil-produttività u l-kwalità ta' l-impjiegi għadhom aktar baxxi mill-ħtiġijiet ta' l-Ewropa. Ir-rispons tas-swieq Ewropej tax-xogħol għall-isfidi tal-globalizzazzjoni u l-anzjanità għadhom kwistjonijiet kritiċi. Barra minn hekk, l-analiżi ta' l-NRPs tindika l-kwistjonijiet ewlenin li ġejjin dwar kull wieħed minn dawn it-tliet prijoritajiet ta' l-Istrateġija Ewropea ta' l-Impjiegi:-  L-attirar u ż-żamma ta' aktar persuni f'impjieg tesperjenza l-iżjed implimentazzjoni tal-politika. Qed tingħata aktar attenzjoni lil strateġija integrata għax-xogħol ibbażata fuq iċ-ċiklu tal-ħajja iżda l-politiki għaż-żgħażagħ, għan-nisa u għall-ħaddiema aktar anzjani għadhom fil-biċċa l-kbira tagħhom jiġu ttrattati separatament.-  Ir-rapporti ta' implimentazzjoni juru l-implimentazzjoni ta' politika l-aktar baxxa fil-qasam tat-titjib ta' l-adattabilità tal-ħaddiema u l-intrapriżi. Teħtieġ strateġija aktar komprensiva, li jkollha aktar kombinazzjoni ta' flessibilità u sigurtà. Strateġija integrata ta' flessigurtà qed tingħata attenzjoni iżda jeħtieġ li tiġi żviluppata firxa ta' mogħdijiet ta' politiki biex iżżid il-flessigurtà fl-Istati Membri kollha.-  Qed tingħata importanza mhux ħażin lir-riformi strutturali lis-sistemi ta' l-edukazzjoni u tat-taħriġ u r-rabta tagħhom mas-suq tax-xogħol. Madankollu, għad iridu jiġu stabbiliti strateġiji koerenti u komprensivi f'ħafna Stati Membri. L-inizjattivi ta' taħriġ għad għandhom it-tendenza li jiffukaw l-ewwel u qabel kollox fuq iż-żgħażagħ u s-sehem fqir fit-tagħlim tul il-ħajja minn dawk 'il fuq minn 45 jibqa' ta' tħassib.Dawn il-konklużjonijiet jikkonfermaw il-politiki u l-aġenda ta' riforma espressa fil-Linji ta' Gwida attwali dwar l-Impjiegi. Għal raġunijiet ta' proċedura stipulati fl-Artikolu 128(2), il-validità tagħhom għall-2007 teħtieġ li tiġi kkonfermata b'Deċiżjoni tal-Kunsill, wara konsultazzjoni tal-PE, tal-Kumitat tar-Reġjuni, tal-Kumitat Ekonomiku u Soċjali u tal-Kumitat ta' l-Impjiegi.2006/0271 (CNS)Proposta għalDEĊIŻJONI TAL-KUNSILLDwar linji ta' gwida għall-Politika ta' l-Impjiegi ta' l-Istati MembriIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 128 (2) tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Wara li kkonsulta l-Kumitat tar-Reġjuni,Wara li kkunsidra l-opinjoni tal-Kumitat ta' l-Impjieġi,Billi:(1) Ir-riforma ta' l-Istrateġija ta' Liżbona fl-2005 enfasizzat it-tkabbir ekonomiku u l-impjiegi. Il-Linji ta' Gwida ta' l-Impjiegi ta' l-Istrateġija Ewropea ta' l-Impjiegi u l-Linji ta' Gwida tal-Politika Ekonomika Ġenerali ġew adottati bħala pakkett integrat[4], li bih l-Istrateġija Ewropea ta' l-Impjiegi għandha r-rwol ewlieni fl-implimentazzjoni ta' l-għanijiet ta' impjiegi u tas-suq tax-xogħol ta' l-Istrateġija ta' Liżbona.(2) L-Unjoni trid timmobilizza r-riżorsi kollha xierqa, nazzjonali u Komunitarji - inkluża l-politika ta' koeżjoni - fit-tliet dimensjonijiet ta' l-istrateġija ta' Liżbona (ekonomika, soċjali u ambjentali) biex tkun tista' tisfrutta aħjar is-sinerġiji tagħhom f'kuntest ġenerali ta' żvilupp sostenibbli[5].(3) Il-Linji Gwida ta' l-Impjiegi u l-Linji ta' Gwida ta' Politika Ekonomika Ġenerali għandhom ikunu reveduti bis-sħiħ biss kull tliet snin, filwaqt li fis-snin intermedjarji sa l-2008, l-aġġornament tagħhom għandu jibqa' limitat b'mod strett biex jiżgura l-grad ta' stabbilità meħtieġ għal implimentazzjoni effettiva.(4) L-eżami tal-Programmi Nazzjonali ta' Riforma ta' l-Istati Membri fir-Rapport Annwali ta' Progress tal-Kummissjoni u fir-Rapport Konġunt dwar l-Impjiegi turi li l-Istati Membri għandhom ikomplu jagħmlu kull sforz biex jindirizzaw l-oqsma ta' prijorità li huma-  l-attirar u ż-żamma ta' aktar nies f'impjieg, żieda fl-għadd ta' ħaddiema u l-immodernizzar tas-sistemi ta' ħarsien soċjali,-  it-titjib ta' l-adattabilità tal-ħaddiema u ta' l-intrapriżi, u-  iż-żieda fl-investiment fil-kapital uman permezz ta' titjib fl-edukazzjoni u l-ħiliet.(5) Il-Kunsill Ewropew tat-23/24 ta' Marzu 2006 enfasizza r-rwol ċentrali tal-politika ta' l-impjiegi fil-qafas ta' l-aġenda ta' Liżbona u l-ħtieġa taż-żieda fl-opportunitajiet ta' l-impjiegi għal kategoriji ta' prijorità, fi ħdan strateġija għax-xogħol ibbażata fuq iċ-ċiklu tal-ħajja. F'dan ir-rigward, huwa approva l-Patt Ewropew għall-Ugwaljanza tas-Sessi li għandu jkompli jiġbed attenzjoni lejn l-integrazzjoni tas-sessi u jagħti impetu għat-titjib fil-perspettivi u l-opportunitajiet għan-nisa fuq skala wiesgħa.(6) It-tneħħija ta' ostakoli għall-mobilità tal-ħaddiema, kif elaborat fit-Trattati, inkluż it-Trattati ta' Adeżjoni, għandha ssaħħaħ il-funzjoni tas-suq intern u ttejjeb it-tkabbir u l-potenzjal ta' impiegi tiegħu.(7) Fid-dawl kemm ta' l-eżami mill-Kummissjoni tal-Programmi Nazzjonali ta' Riforma kif ukoll tal-konklużjonijiet tal-Kunsill Ewropew, il-punt fokali issa għandu jkun fuq implimentazzjoni effettiva u f'waqtha, fejn għandha tingħata attenzjoni speċjali lill-miri kwantitattivi miftiehma kif stipulat fil-linji ta' gwida ta' l-2005-2008, u f'konformità mal-konklużjonijiet tal-Kunsill Ewropew.(8) L-Istati Membri għandhom jikkunsidraw il-Linji ta' Gwida ta' Impjiegi meta jipprogrammaw l-użu tagħhom ta' finanzjament mill-Komunità, b'mod partikolari tal-Fond Soċjali Ewropew.(9) Minħabba fin-natura integrali tal-pakkett ta' linji ta' gwida, l-Istati Membri għandhom jimplimentaw bis-sħiħ il-Linji ta' Gwida ta' Politika Ekonomika Ġenerali.ADOTTA DIN ID-DEĊIŻJONI:Artikolu 1Il-linji ta' gwida għall-politiki ta' l-impjiegi għall-Istati Membri kif stipulat fl-anness tad-Deċiżjoni tal-Kunsill 2005/600/KE tat-12 ta' Lulju 2005 dwar il-Linji ta' Gwida għall-politiki ta' l-impjiegi ta' l-Istati Membri għandhom jinżammu għall-2007 u għandhom jitqiesu mill-Istati Membri fil-politiki ta' l-impjiegi tagħhom.Artikolu 2Din id-Deċiżjoni hija indirizzata lill-Istati Membri.Magħmula fi Brussell, […]Għall-KunsillIl-President[…] [1] ĠU C, , p. .[2] ĠU C, , p. .[3] ĠU C, , p. .[4] ĠU L 205, 6.8.2005 p. 21 (Linji ta' Gwida ta' l-Impjiegi) u p. 28 (Linji ta' Gwida ta' Politika Ekonomika Ġenerali)[5] Cf: ĠU L 205, 6.8.2005 (Linji ta' Gwida ta' l-Impjiegi), Premessa 4


Avviż Legali Importanti

|

52005PC0396

Proposta għal deċiżjoni tal-Kunsill dwar il-projbizzjoni proviżorja fil-Greċja tat-tqegħid fis-suq taż-żrieragħ ta' l-ibridi tal-qamħirrum li jġorru l-modifika ġenetika MON 810 mniżżla fil-katalgu komuni tal-varjetajiet ta' l-ispeċijiet tal-pjanti agrikoli, skond id-Direttiva 2002/53/KE  /* KUMM/2005/0396 finali */

	[pic] | KUMMISSJONI TAL-KOMUNITAJIET EWROPEJ |Brussel 29.08.2005KUMM(2005) 396 finaliProposta għalDEĊIŻJONI TAL-KUNSILLdwar il-projbizzjoni proviżorja fil-Greċja tat-tqegħid fis-suq taż-żrieragħ ta' l-ibridi tal-qamħirrum li jġorru l-modifika ġenetika MON 810 mniżżla fil-katalgu komuni tal-varjetajiet ta' l-ispeċijiet tal-pjanti agrikoli, skond id-Direttiva 2002/53/KE(PREżENTATA MILL-KUMMISSJONI)MEMORANDUM TA’ SPJEGAZZJONIL-abbozz ta' proposta ta' Deċiżjoni tal-Kunsill jirrigwarda l-projbizzjoni proviżorja fil-Greċja tat-tqegħid fis-suq taż-żrieragħ ta' l-ibridi tal-qamħirrum li jġorru l-modifika ġenetika MON 810 mniżżla fil-katalgu komuni tal-varjetajiet ta' l-ispeċijiet tal-pjanti agrikoli, skond id-Direttiva 2002/53/KE.F'konformità ma' l-Artikolu 17 tad-Direttiva 2002/53/KE, fis-17 ta' Settembru 2004, il-Kummissjoni ppubblikat fis-serje C tal- Ġurnal Uffiċjali ta' l-Unjoni Ewropea elenku ta' sbatax-il varjetà ġenetikament modifikata tal-qamħirrum li huma dderivati mill-organiżmu ġenetikament modifikat MON 810, fit-13-il suppliment għat-22 edizzjoni sħiħa tal-katalgu komuni tal-varjetajiet ta' l-ispeċijiet ta' pjanti agrikoli.Fis-7 ta' April 2005, l-awtoritajiet Griegi avżaw lill-Kummissjoni b'Ordni Ministerjali li, għall-istaġuni tal-koltivazzjoni ta' l-2005 u l-2006, jipprojbixxi t-tqegħid fis-suq tas-sbatax-il varjetà msemmija hawn fuq, u talbu lill-Kummissjoni biex tawtorizza din il-miżura nazzjonali skond l-Artikolu 18 tad-Direttiva 2002/53/KE.Fuq il-bażi ta' l-informazzjoni pprovduta mill-Greċja b'appoġġ tat-talba tagħha, jidher li l-ebda waħda mid-dispożizzjonijiet ta' l-Artikolu 18 tad-Direttiva msemmija ma hija applikabbli fil-każ tal-projbizzjoni msemmija, u li għaldaqstant awtorizzazzjoni għal projbizzjoni bħal din ma għandhiex tingħata.Fuq dan l-isfond, abbozz ta' Deċiżjoni tal-Kunsill li tistipula li r-Repubblika Ellenika mhijiex awtorizzata tipprojbixxi t-tqegħid fis-suq taż-żrieragħ imsemmija aktar 'il fuq, fl-20 ta' Lulju 2005 tressaq quddiem il-Kumitat Permanenti dwar iż-Żrierażgħ u l-Materjal ta' Propagazzjoni għall-Agrikoltura, l-Ortikoltura u l-Koltivazzjoni tal-Foresti, għal votazzjoni. 11-il Stat Membru (162 vot) ivvotaw favur, 9 Stati Membri (109 vot) ivvotaw kontra, u 4 Stati Membri (47 vot) astjenew. Stat Membru wieħed ma kienx irrappreżentat.Il-Kumitat ma ta l-ebda opinjoni. B'konsegwenza, skond l-Artikolu 23(3) tad-Direttiva tal-Kunsill 2002/53/KE, u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni jeħtiġilha tressaq quddiem il-Kunsill proposta dwar il-miżuri li għandhom jittieħdu (filwaqt li l-Kunsill għandu tliet xhur sabiex jaġixxi b'maġġoranza kwalifikata), u tinforma l-Parlament.Proposta għalDEĊIŻJONI TAL-KUNSILLdwar il-projbizzjoni proviżorja fil-Greċja tat-tqegħid fis-suq taż-żrieragħ ta' l-ibridi tal-qamħirrum li jġorru l-modifika ġenetika MON 810 mniżżla fil-katalgu komuni tal-varjetajiet ta' l-ispeċijiet tal-pjanti agrikoli, skond id-Direttiva 2002/53/KEIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2002/53/KE tat-13 ta' Ġunju 2002 dwar il-katalgu komuni ta' speċijiet ta' pjanti agrikoli[1], u b'mod partikolari l-Artikolu 18 tagħha,Wara li kkunsidra l-proposta tal-Kummissjoni,Billi:(1) F'konformità ma' l-Artikolu 17 tad-Direttiva 2002/53/KE, il-Kummissjoni ppubblikat fis-17 ta' Settembru 2004 fis-serje C tal- Ġurnal Uffiċjali tal-Komunitajiet Ewropej elenku ta' sbatax-il varjetà ġenetikament modifikata tal-qamħirrum li huma dderivati mill-organiżmu ġenetikament modifikat MON 810, fit-13-il suppliment għat-22 edizzjoni sħiħa tal-katalgu komuni tal-varjetajiet ta' l-ispeċijiet ta' pjanti agrikoli[2].(2) Skond l-Artikolu 16(1) tad-Direttiva, l-Istati Membri jeħtiġilhom jiżguraw li, b'effett mill-pubblikazzjoni msemmija fl-Artikolu 17, iż-żrieragħ ta' varjetajiet aċċettati f'konformità ma' din id-Direttiva jew skond il-prinċipji li jikkorrespondu għal dawk ta' din id-Direttiva, f'dak li jirrigwarda t-tqegħid fis-suq tagħhom, mhumiex suġġetti għal xi restrizzjonijiet li għandhom x'jaqsmu mal-varjetà.(3) Skond l-Artikolu 7(4) tad-Direttiva msemmija, varjetajiet ġenetikament modifikati jiġu aċċettati għall-inklużjoni f'katalgu nazzjonali biss wara li jkunu ġew aċċettati għat-tqegħid fis-suq skond id-Direttiva 90/220/KEE, li tipprovdi għall-evalwazzjoni tar-riskji li organiżmi ġenetikament modifikati jqajmu għas-saħħa umana u għall-ambjent.(4) Id-Deċiżjoni tal-Kummissjoni 98/294/KE tat-22 ta' April 1998 dwar it-tqegħid fis-suq tal-qamħirrum ġenetikament modifikat ( Zea mays L. linja MON 810), skond id-Direttiva tal-Kunsill 90/220/KEE[3], iddeċidiet li għandu jingħata l-kunsens għat-tqegħid fis-suq ta' dak il-prodott. Fil-3 ta' Awwissu 1998, l-awtoritajiet Franċiżi effettivament ippermettew it-tqegħid fuq is-suq ta' dak il-prodott.(5) Fis-7 ta' April 2005, l-awtoritajiet Griegi avżaw lill-Kummissjoni bl-Ordni Ministerjali Nru 243267 tat-3.3.2005 li, għall-istaġuni tal-koltivazzjoni ta' l-2005 u l-2006, jipprojbixxi t-tqegħid fis-suq tas-sbatax-il varjetà msemmija hawn fuq, u talbu lill-Kummissjoni biex tawtorizza din il-miżura nazzjonali skond l-Artikolu 18 tad-Direttiva 2002/53/KE.(6) L-Artikolu 18 tad-Direttiva 2002/53/KE jipprovdi li, jekk jiġi stabbilit li, fi kwalunkwe Stat Membru, il-koltivazzjoni ta' varjetà mniżżla fil-katalgu komuni tal-varjetajiet tista' tkun ta' ħsara għall-koltivazzjoni ta' varjetajiet jew speċijiet oħra mil-lat tas-saħħa tal-pjanti, jew inkella tkun tirrappreżenta riskju għall-ambjent jew għas-saħħa umana, dak l-Istat Membru jista' japplika għal u jingħata awtorizzazzjoni biex jipprojbixxi t-tqegħid fis-suq taż-żerriegħa kkonċernata fit-territorju kollu tiegħu jew f'parti minnu. Fejn ikun hemm periklu imminenti tat-tixrid ta' organiżmi ta' ħsara jew periklu imminenti għas-saħħa umana jew għall-ambjent, dik il-projbizzjoni tista' tiġi imposta mill-Istat Membru konċernat minnufih mar-reġistrazzjoni ta' l-applikazzjoni tagħha sa meta tkun ittieħdet deċiżjoni finali.(7) L-awtoritajiet Griegi fl-avviż spjegaw li l-miżura ta' projbizzjoni qed titqies li hija meħtieġa minħabba li l-koltivazzjoni ta' varjetajiet ġenetikament modifkati jista' jkollha effetti ħżiena fuq l-ambjent rurali. Il-Greċja ma tat l-ebda tagħrif li jsostni l-miżura tagħha, u li seta' jiġi mgħoddi lill-Awtorità Ewropea għas-Sikurezza Alimentari għal valutazzjoni tar-riskji li dawn il-varjetajiet ġenetikament modifikati jirrappreżentaw għas-saħħa umana u għall-ambjent. Fl-4 ta' Mejju 2005, il-Kummissjoni kitbet lill-awtoritajiet Griegi u talbithom jiċċarawlha xi punti, b'mod partikolari dwar l-effetti possibbli fuq l-ambjent rurali tat-tqegħid fis-suq ta' dawk iż-żrieragħ. L-awtoritajiet Griegi rrispondew fit-12 ta' Mejju 2005, u qalu li l-ħsara lill-ambjent rurali kkawżata miż-żrieragħ ta' dawk is-sbatax-il varjetà ġenetikament modifikata huwa ta' natura ekonomika, u ma jaffettwax l-ambjent b'mod ġenerali jew is-saħħa umana. F'dan ir-rigward, ir-risposta stqarret ukoll li l-awtoritajiet Griegi huma konxji li, b'applikazzjoni tal-leġiżlazzjoni Komunitarja dwar l-evalwazzoni tar-riskji ambjentali, MON 810 diġà ġiet evalwata bħala ta' ebda periklu għall-ambjent u għas-saħħa umana.(8) Fuq din il-bażi, l-ebda waħda mid-dispożizzjonijiet speċifiċi ta' l-Artikolu 18 tad-Direttiva 2002/53/KE ma hija applikabbli fil-każ tal-projbizzjoni mill-awtoritajiet Griegi tal-koltivazzjoni ta' dawn il-varjetajiet, u għaldaqstant ma tistax tingħata awtorizzazzjoni għal din il-projbizzjoni.(9) Il-Kumitat Permanenti dwar iż-Żrieragħ u l-Materjal ta' Propagazzjoni għall-Agrikoltura, l-Ortikultura u l-Koltivazzjoni tal-Foresti ma tax opinjoni fl-iskadenza stipulata mill-President tiegħu. Il-miżuri li dwarhom tiddisponi din id-Deċiżjoni għandhom għaldaqstant jiġu adottati mill-Kunsill, skond l-Artikolu 18 tad-Direttiva 2002/53/KE.ADOTTA DIN ID-DEĊIŻJONI:Artikolu 1Ir-Repubblika Ellenika mhijex awtorizzata li tipprojbixxi t-tqegħid fis-suq ta' ibridi tal-qamħirrum li għandhom il-modifikazzjoni ġenetika MON 810 mniżżla fil-katalgu komuni ta' varjetajiet.Artikolu 2Ir-Repubblika Ellenika għandha tieħu l-passi meħtieġa biex iġġib ruħha konformi ma' din id-Deċiżjoni sa mhux aktar tard minn 20 jum wara li tkun ingħatat l-avviż.Artikolu 3Din id-Deċiżjoni hija indirizzata lir-Repubblika Ellenika.Magħmula fi Brussell,Għall-KunsillIl-President [1] ĠU L 193, ta' l-20.7.2002, p. 1. Direttiva kif emendata l-aħħar mir-Regolament tal-Parlament Ewropew u tal-Kunsill (KE) Nru 1829/2003 (ĠU L 268, tat-18.10.2003, p. 1).[2] ĠU C 232 A, tas-17.9.2004, p. 1.[3] ĠU L 131, tal-5.5.1998, p. 32.